ལ་ཟླ་མ་དམིགས་པ་དང༌། འགལ་ཟླ་དམིགས་
པའི་རྟགས་གཉིས་ལས། དང་པོ་ནི་དེ་བསྒྲུབ་ཀྱི་མེད་པ་མ་དམིགས་པའི་
རྟགས་གང་ཞིག དང་པོ། མིང་མཐར་དགག་ཚིག་སྦྱོར་བའི་ཆོས་ཏེ། དེ་
232

རྟགས་རིགས་ཀྱི་རྣམ་གཞག
བསྒྲུབ་ཀྱི་འབྲེལ་ཟླ་མ་དམིགས་པའི་རྟགས་ཡང་དག་གི་མཚན་ཉིད། དབྱེ་
ན་དེར་གྱུར་པའི་རྒྱུ་མ་དམིགས་པ། ཁྱབ་བྱེད་མ་དམིགས་པ། རང་བཞིན་
མ་དམིགས་པའོ། །གཞི་ལ་སྦྱར། ཤ་ཟ་བསྐལ་དོན་དུ་སོང་བའི་གང་ཟག་
ལ་མདུན་གྱི་གཞིར་དེར་ངེས་པའི་དཔྱད་ཤེས་དོན་མཐུན་མེད་པར་བསྒྲུབ་
པ་ལ། དེ་དམིགས་བྱེད་ཀྱི་ཚད་མ་མེད་པར་བཀོད་པ་དང་པོའོ། །དེ་ཡོད་
ཅེས་དམ་བཅའ་མི་རིགས་པར་བསྒྲུབ་པ་ལ། རྟགས་སྔ་མ་བཀོད་པ་
གཉིས། དེའི་རྒྱུ་ལ་དེ་ཡོད་པར་ངེས་པ་མེད་པ་ལ་རྟགས་སྔ་མ་བཀོད་པ་
གསུམ་པའོ། །དགོས་པ་ཤ་ཟ་དཔེར་བྱས་ནས། རང་གི་མི་མཐོང་བ་ལ་སྒྲ་
བསྡུར་མི་རུང་བར་བཤད་ལ། མི་མཐོང་བ་ནི་བསྐལ་དོན་སོང་བའོ། །
བསྐལ་དོན་ལ་གནས་དུས་དངོས་པོ་བསྐལ་པ་བཞི་ཡོད་དོ། །གཉིས་པ་
སྣང་རུང་མ་དམིགས་པའི་རྟགས་ལ་གསུམ། མཚན་ཉིད། དབྱེ་བ་ཞར་
བྱུང་ངོ་། །སྣང་རུང་མ་དམིགས་པའི་ཚུལ་གསུམ་ཡིན་པ། སྣང་རུང་མ་
དམིགས་པའི་རྟགས་ཀྱི་མཚན་ཉིད། དེ་བསྒྲུབ་སོགས་རིགས་འགྲེས།
དབྱེ་བ་དེར་གྱུར་པའི་འགལ་ཟླ་དམིགས་པ་དང༌། འབྲེལ་ཟླ་མ་དམིགས་
པའོ། །དང་པོ་ནི། དེ་བསྒྲུབ་ཀྱིས་སྣང་རུང་མ་དམིགས་པའི་རྟགས་ཡང་
དག་གང་ཞིག མེད་དགག་ཀྱང་ཡིན་པའི་གཞི་མཐུན་པ་དེ་དང་པོའི་མཚན་
ཉིད། དབྱེ་ན་ཁྱབ་བྱེད་རང་བཞིན་དུ་དངོས་འབྲས་མ་དམིགས་རྟགས་དང་
བཞི་ལས། མེ་མེད་མཚན་མོའི་རྒྱ་མཚོར་དུ་བསྒྲུབ་པ་ལ་མེ་མེད་བཀོད་པ་
ལྟ་བུ་དང་རྒྱུ་མ་དམིགས་པ་དང་། ཤིང་གི་དག་པའི་བྲག་རྫོངས་ན་ཤིང་ཤ་
233

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བ་མེད་པ་བསྒྲུབ་པ་ལ། ཤིང་མེད་བཀོད་པ་ཁྱབ་བྱེད་དང་། བུམ་དབེན་
གྱིས་ས་ཕྱོགས་ན་བུམ་མེད་བསྒྲུབ་པ་ན་ཚད་མས་མ་དམིགས་པ་བཀོད་ལྟ་
བུ་རང་བཞིན་དང་། དུ་མེད་ཀྱི་ས་ཕྱོགས་སུ་དུ་བའི་དངོས་རྒྱུ་ནུས་པ་ཐོག་
མེད་མེད་པར་བསྒྲུབ་པ་ལ། དུ་བ་མེད་པ་བཀོད་པ་ལྟ་བུ་དངོས་འབྲས་མ་
དམིགས་པའོ། །འགལ་ཟླ་དམིགས་པ་ལ། དེ་སྒྲུབ་རྟགས་ཡང་དག་ཞིག་
བསྒྲུབ་པ་དང་མ་ཡིན་དགག་གང་རུང་ཡིན་པའི་གཞི་མཐུན་པར་གྱུར་པ་དེ་
མཚན་ཉིད། དབྱེ་ན་ལྷན་ཅིག་མི་གནས་འགལ་གྱི་དང་། ཕན་ཚུན་སྤངས་
འགལ་ཏེ་གཉིས། དང་པོ་ལ་རང་བཞིན་དང་འགལ་བའི་རང་བཞིན་
དམིགས་པ་བཞི། རྒྱུ་དང་འགལ་བའི་འབྲས་བུ་དམིགས་པ་བཞི། ཁྱབ་
བྱེད་དང་འགལ་བའི་ཁྱབ་བྱ་དམིགས་པ་བཞི་སྟེ་བཅུ་གཉིས་ལས། དང་པོ་
མེ་སྟོབས་ཆེན་པོས་ནོན་པའི་ཤར་གཞིར་མེ་དཔུང་སྟོབས་ལྡན་དམིགས་
པའི་རྟགས་ཀྱིས་གྲང་རེག་མེད་པ་གྲང་འབྲས་སྤུ་ལོང་བྱེད་མེད་པ་དང༌།
གྲང་རྒྱུ་ནུས་པ་ཐོག་མེད་མེད་པ། ཁྱབ་བྱ་བ་མོའི་རེག་པ་མེད་པར་བསྒྲུབ་
པའི་རང་བཞིན་དང་འགལ་བའི་རང་བཞིན་རང་བཞིན་དམིགས་པ་དང༌།
རྒྱུ་དང་འགལ་བའི་རང་བཞིན། འབྲས་བུ་དང་འགལ་བའི་རང་བཞིན།
ཁྱབ་བྱེད་དང་འགལ་བ་རྣམས་སོ། །གཉིས་པ་ནི། དུ་བ་དྲག་འཕྱུར་བའི་
ནོན་པའི་ཤར་གཞིར་དེ་བཞི་མ་དམིགས་པ་བསྒྲུབ་ལ། དུ་བ་དྲག་ཏུ་འཕྱུར་
བ་རྟགས་སུ་བཀོད་པ་སྟེ། རང་བཞིན་དང་འགལ་བའི་དང༌། རྒྱུ་དང་
འགལ་བའི་དང༌། དངོས་འབྲས་དང་འགལ་བའི་དང༌། ཁྱབ་བྱེད་དང་
234

རྟགས་རིགས་ཀྱི་རྣམ་གཞག
འགལ་བའི་འབྲས་བུ་དམིགས་པ་བཞི། གསུམ་པ་ཡང་། ཙནྡན་གྱི་མེ་
སྟོབས་ཆེན་པོས་ནོན་པའི་གཞིར་དེ་བཞི་མེད་པར་བསྒྲུབ་པ་ལ།
རང་
བཞིན་རྒྱུ་འབྲས་ཁྱབ་བྱེད་དང་འགལ་བའི་ཁྱབ་བྱ་དམིགས་པ་བཞིའོ།
ཕན་ཚུན་སྤང་འགལ་ལ་བརྟེན་པའི་འགལ་དམིགས་ནི། སྒྲ་ཆོས་ཅན། ཁྱོད་
རྟག་པས་སྟོང་སྟེ། བྱས་པ་ཡིན་པའི་ཕྱིར་ཞེས་པ་ལྟ་བུ་དང་། དབྱེ་ན་ལྟོས་
པའི་ངེས་པ་འགོག་པ། ངེས་པའི་ལྟོས་པ་འགོག་པའོ། །དང་པོ་ནི། ལྭ་
བ་སྔོན་པོ་དེ་ཆོས་ཅན། ཁྱོད་སྔོན་པོར་དང་པོ་ནས་ངེས་པ་མིན་ཏེ། ཁྱོད་
སྔོན་པོར་གྱུར་བྱེད་གཞན་ལ་ལྟོས་པའི་ཕྱིར་ཞེས་པ་དང༌། གཉིས་པ་སྒྲ་
མི་རྟག་དེ་ཆོས་ཅན། ཁྱོད་འཇིག་པ་ཕྱིས་འབྱུང་བའི་རྒྱུ་ལ་མི་ལྟོས་ཏེ།
རང་གྲུབ་ཙམ་ནས་མི་རྟག་པར་རྒྱུ་འབྲས་བསྐྱེད་པའི་ཕྱིར། དེ་དག་གི་
འཕྲོས་སུ་འབྲེལ་བ་དང་འགལ་བའི་མདོ་ཅུང་ཟད་བཤད་ན། མེད་ན་མི་
འབྱུང་བ་ངེས་པ་འབྲེལ་བའི་མཚན་ཉིད། དབྱེ་བ་ལ། ངོ་བོ་བདག་གཅིག་
འབྲེལ་དང༌། དེ་བྱུང་འབྲེལ་ལོ། །དང་པོ་མཚན་ཉིད། ཁྱོད་ངོ་བོ་གཅིག་ལ་
ལྡོག་པ་ཐ་དད་གང་ཞིག མེད་ན་མི་འབྱུང་བར་ངེས་པ་དེ་དང་པོའི་མཚན
ཉིད། ཁྱོད་ངོ་བོ་ཐ་དད་གང་ཞིག་མེད་ན་མི་འབྱུང་བར་ངེས་པ་གཉིས་པའི་
མཚན་ཉིད། གཞི་ལ་སྦྱོར་ན། བྱས་པ་ལོག་ན་མི་རྟག་པ་ཡང་ལྡོག་པའི་
རྗེས་སུ་འགྲོ་ལྡོག་ངེས་པ་དང་། མེ་ལྡོག་ན་དུ་བ་ལྡོག་པས་འགྲོ་ལྡོག་ངེས་
པ་གཉིས་སོ། །གཉིས་པ་འགལ་བའི་མཚན་ཉིད་གནོད་བྱ་གནོད་བྱེད་ཀྱི་
སྒོ་ནས་གཞི་མཐུན་པར་མི་འདུ་བ་འགལ་བའི་མཚན་ཉིད། དབྱེ་ན་ཕན་
་
235

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཚུན་སྤང་འགལ་དང་། ལྷན་ཅིག་མི་གནས་འགལ་ལོ། །དང་པོ་ནི། རྒྱུན་
གཅད་བྱ་གཅོད་བྱེད་ཀྱི་སྒོ་ནས་གཞི་མཐུན་པར་མི་འདུ་བར་ལྷན་ཅིག་མི་
གནས་འགལ་དང༌། གཅིག་རྣམ་བཅད་དུ་སོང་ན་གཅིག་ཤོས་ཡོངས་
གཅོད་དུ་གྲུབ་པའི་སྒོ་ནས་གཞི་མཐུན་པར་མི་འདུ་བ་སྤང་འགལ་ལོ། །
གཞི་ལ་སྦྱོར་ན། མེ་དང་གྲང་རེག་གཉིས་ལྟ་བུ་དང་། ཡོད་པ་དང་མེད་པ་
གཉིས་ལྟ་བུའོ། །དེ་དག་ཆོས་དེ་ལ་མེད་འབྱུང་མི་ལྡོག་པ་དེ་འབྲེལ་བ་དང༌།
གནོད་བྱ་གནོད་བྱེད་དུ་གྱུར་པའི་ལྡོག་པ་དེ་ཡོད་པ་དེ་འགལ་བ་གོ་དགོས།
དེ་དག་ལ་མཚན་མཚོན་གཞི་གསུམ་གྱི་གོ་དགོས། གསུམ་པ་ཞར་བྱུང་
ནི༑ རྟགས་དེ་ལ་དངོས་སྟོབས་ཀྱི་རྟགས་དང་ཡིད་ཆེས། གྲགས་པའི་
རྟགས། དོན་སྒྲུབ། ཐ་སྙད་བསྒྲུབ། མཐུན་ཕྱོགས་ལ་རྣམ་གཉིས་སུ་འཇུག་
པ༑ ཁྱབ་བྱེད་དུ་འཇུག་པ་བདུན་ལས། དང་པོ་བྱས་རྟགས་ཀྱིས་སྒྲ་མི་རྟག་
པ་སྒྲུབ་པར་བྱེད་པ། དུ་བའི་རྟགས་ཀྱིས་མེ་ཡོད་སྒྲུབ་པ་དང་། མེ་མེད་
ཀྱི་མཚན་མོ་རྒྱ་མཚོར་དུ་བ་མེད་པར་བསྒྲུབ་པ་རྣམས་དངོས་སྟོབས་ཀྱི་
རང་འབྲས་མ་དམིགས་པའི་རྟགས་གསུམ་དང་། སྦྱིན་པས་ལོངས་སྤྱོད་
ཁྲིམས་ཀྱིས་བདེ་ཞེས་པ་དཔྱད་གསུམ་དག་པའི་ལུང་གི་རྟགས་ཀྱིས། རང་
གི་བསྟན་བྱའི་དོན་ལྟར་གནས་པ་དང་། བསྟན་བྱ་དེ་རྟོགས་ཀྱི་ཚད་མ་
ཡང་དག་སྔོན་སོང་དང་། བསྟན་དོན་དུ་བ་མེད་པར་བསྒྲུབ་པའི་ཡིད་ཆེས་
ཀྱི་རང་འབྲས་མ་དམིགས་པའི་རྟགས་གསུམ་དང༌། རྟོག་ཡུལ་ན་ཡོད་
པའི་རྟགས་ཀྱིས་ཟླ་བ་རི་བོང་ཅན་དུ་བརྗོད་རུང་དང་། དངོས་དབང་གིས་
236

རྟགས་རིགས་ཀྱི་རྣམ་གཞག
དེ་བཞིན་
མིན་པར་བསྒྲུབ་པའི་རྟགས་རང་བཞིན་དང་། མ་དམིགས་པའི་རྟགས་
སོ༑ ༑བཞི་པ་དང་ལྔ་བ་ལ་ལྔ་ཡོད་དེ། དེ་བསྒྲུབ་ཀྱི་རྟགས་ཡང་དག་གང་
ཞིག དངོས་ཀྱིས་བསྒྲུབ་བྱའི་ཆོས་སུ་བཟུང་བྱ་དང་མཚན་ཉིད་གཞི་མཐུན་
པར་དམིགས་པ་དོན་བསྒྲུབ་ཀྱི་རྟགས་ཡང་དག་གི་མཚན་ཉིད།
མཚོན་བྱ་དང་གཞི་མཐུན་པ་སྲིད་པ་ཐ་སྙད་བསྒྲུབ་དང་མཚོན་བྱ་
དང་མི་སྲིད་ཅིང༌། མཚན་ཉིད་སྲིད་པ་དོན་འབའ་ཞིག་བསྒྲུབ་དང། དེ་
བསྒྱུར་ཐ་སྙད་འབའ་ཞིག་བསྒྲུབ་དང༌། དེ་གཉིས་ཀའི་སྲིད་པ་གཉིས་ཀ་
བསྒྲུབ་ཀྱི་མཚན་ཉིད་དང༌། དེ་རེ་རེ་ལ་འབྲས་རང་མ་དམིགས་པ་གསུམ་
རེ་ཡོད་པ་ལས། དང་པོ་གཉིས་ལ་མཚན་གཞི་རྒོལ་བའི་དབང་གིས་སྔོན་
སྦྱོར་ཏེ།
གྱི་དངོས་སྟོབས་ཀྱིས་རྟགས་གསུམ་དང༌། གསུམ་པ་བྱས་པའི་འབྲས་
རྟགས་ཀྱིས་སྒྲ་སྐད་ཅིག་མར་བསྒྲུབ་པའི་དང་། བྱས་རྟགས་ཀྱིས་དེ་
བསྒྲུབ་དང་། བྱས་རྟགས་ཀྱི་དེ་མ་ཡིན་པ་ལས་ལོག་པ་གསུམ་རིམ་པ་
བཞིན་དོན་འབའ་ཞིག་བསྒྲུབ་ཀྱིས་འབྲས་རང་མ་དམིགས་པ་གསུམ་དང་།
བཞི་པའི་གསུམ་ནི་བྱས་པའི་འབྲས་བུར་གྱུར་པའི་སྐད་ཅིག་མ་དང་། སྐད་
ཅིག་མའི་རྟགས་ཀྱིས་སྒྲ་མི་རྟག་པ་དང་། མི་རྟག་པ་མ་ཡིན་པ་ལས་ལོག་
པར་བསྒྲུབ་པའི་ཐ་སྙད་འབའ་ཞིག་བསྒྲུབ་ཀྱིས་འབྲས་རང་མ་དམིགས་པ་
གསུམ། དྲུག་པ་དང་བདུན་པ་ནི། རྩོལ་བྱུང་གི་རྟགས་ཀྱིས་སྒྲ་མི་རྟག་པར་
བསྒྲུབ་པ་མཐུན་ཕྱོགས་ལ་རྣམ་གཉིས་སུ་འཇུག་པ་དང་། བྱས་རྟགས་ཀྱི་
དེ་བསྒྲུབ་བྱེད་དུ་འཇུག་པའོ། །རྟགས་བདུན་ལས། དང་པོ་གསུམ་བསྒྲུབ་
237

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
པའི་སྒོ་ནས་དང་། དེ་ནས་གཉིས་སྒྲུབ་ཚུལ་གྱི་སྒོ་ནས། དེ་ནས་གཉིས་
མཐུན་ཕྱོགས་ལ་འཇུག་ཚུལ་གྱི་སྒོ་ནས་དབྱེ་བའོ། །ཡང་བསྒྲུབ་བྱའི་སྒོ་
ནས་རྟག་གཉིས་སུ་ངེས་ཏེ། དགག་སྒྲུབ་གཉིས་སུ་ངེས་པའི་ཕྱིར།
རྟགས་ཡང་དག་གང་ཞིག རང་གི་བསྒྲུབ་བྱའི་ཆོས་སུ་བཟུང་བྱ་དང་
བསྒྲུབ་པ་གཞི་མཐུན་པ་དང་། དགག་པ་གཞི་མཐུན་སྲིད་པ་རེ་རེ་ནས་
མཚན་ཉིད། ཕྱི་མ་ལ་དཔྱད་བྱ་མང་ངོ་། །འབྲས་རང་གཉིས་དང་པོ་དང་།
མ་དམིགས་པ་ལ་ཕྱི་མས་ཁྱབ་བོ། །ཡང་རང་དོན་དང་གཞན་དོན་གཉིས་
ལ་ཡང་དག་མིན་པར་མཚུངས་ཀྱང་ཕྱི་རྒོལ་བ་ཡོད་མེད་ཀྱིས་བཞག་གོ །
གཉིས་པ་རྟགས་ལྟར་སྣང་ལ། སྤྱིར་རྟགས་ལྟར་སྣང་མེད་དེ། གཞི་གྲུབ་ན་
རྟགས་ཡང་དག་ཡིན་པའི་ཕྱིར་དེ་བསྒྲུབ་ཀྱི་རྟགས་ལྟར་སྣང་ཡོད་དེ། དེ་
བསྒྲུབ་ཀྱི་ཚུལ་གསུམ་མིན་པ་རྟགས་ལྟར་སྣང་གི་མཚན་ཉིད། དབྱེ་ན་
གསུམ་སྟེ། དེ་བསྒྲུབ་གྱི་འགལ་བ་རྟགས། མ་ངེས་པའི་རྟགས། མ་གྲུབ་
པའི་རྟགས་སོ། །དང་པོའི་མཚན་ཉིད་དེ་བསྒྲུབ་ཀྱི་ཕྱོགས་ཆོས་གང་ཞིག
ཁྱོད་ཀྱི་རྟགས་ཀྱི་དེ་བསྒྲུབ་ཀྱིས་ཁྱབ་པའི་ཚུལ་གཉིས་ཕྱིན་ཅི་ལོག་ཏུ་
ངེས་པ། འགལ་རྟགས་ཀྱི་མཚན་ཉིད། མཚན་གཞི་བྱས་རྟགས་ཀྱིས་སྒྲ་
རྟག་པ་བསྒྲུབ་པ་ལྟ་བུ། ཡང་དེ་གང་ཞིག་གཉིས་མ་ངེས་པ། མ་ངེས་པའི་
རྟགས་ཀྱི་མཚན་ཉིད། མཚན་གཞི་ཡོད་པའི་རྟགས་ཀྱིས་སྒྲ་མི་རྟག་པར་
བསྒྲུབ་པ་ལྟ་བུ། དེ་བསྒྲུབ་ཀྱི་ཕྱོགས་ཆོས་མ་ཡིན་པར་དམིགས་པ་མ་གྲུབ་
པའི་གཏན་ཚིགས་ཀྱི་མཚན་ཉིད། དབྱེ་ན་མང་། བསྡུ་ན་དགུ་སྟེ་རྟགས་དང་
238

རྟགས་རིགས་ཀྱི་རྣམ་གཞག
ཆོས་ཅན་གྱི་ངོ་བོ་མེད་ནས་མ་གྲུབ་པ་གཉིས། གཞི་རྟགས་འབྲེལ་བ་མེད་
ནས་མ་གྲུབ་པ། ཤེས་འདོད་མེད་ནས་མ་གྲུབ་པ། ཆོས་ཅན་དང་འབྲེལ་
བ་ལ་ཐེ་ཚོམ་ཟ་ནས་མ་གྲུབ་པ་གཉིས་རྟགས་ཆོས་གཞི་ཆོས། གཞི་
རྟགས་ཐ་དད་མེད་ནས་མ་གྲུབ་གསུམ་སྟེ་དགུའོ། །སྒྲ་བྱས་པར་བསྒྲུབ་པ་
ལ་དབང་ཕྱུག་གིས་བྱས་པ་རྟགས་སུ་བཀོད་པ་ལྟ་བུ་དང་པོ་དང་།
གཉིས་
པ་རི་རྟགས་ཀྱི་རི་རྭ་ཡོད་པར་བསྒྲུབ་པ་ལྟ་བུ། གསུམ་པ་མིག་གིས་མཐོང་
བྱའི་རྟགས་ཀྱིས་སྒྲ་དངོས་པོར་བསྒྲུབ་པ་ལྟ་བུ། བཞི་པ་མི་རྟག་པའི་
རྟགས་ཀྱིས་སྒྲ་མཉན་བྱ་བསྒྲུབ་པ་ལྟ་བུ། ལྔ་པ་བྱས་རྟགས་ཀྱིས་དྲི་ཟའི་
གླུས་མི་རྟག་པར་བསྒྲུབ་པ་ལྟ་བུ། དྲུག་པ་དྲི་ཟ་ཡོད་པའི་རྟགས་ཀྱིས་དེའི་
གླུ་ཡོད་པར་བསྒྲུབ་པ་ལྟ་བུ། བདུན་པ་མི་རྟག་པའི་རྟགས་ཀྱིས་སྒྲ་མི་རྟག་
པར་བསྒྲུབ་པ་ལྟ་བུ་དང་། བརྒྱད་པ་མི་རྟག་པའི་རྟགས་ཀྱིས་སྒྲ་སྒྲར་བསྒྲུབ་པ་
ལྟ་བུ། དགུ་པ་སྨྲས་རྟགས་ཀྱིས་སྒྲ་མི་རྟག་པར་བསྒྲུབ་པ་ལྟ་བུའོ། །འཕྲོ་དོན་
ལ༑ གཞི་མ་གྲུབ་པ་ཆོས་ཅན་དུ་བཟུང་བའི་རྟགས་ཡང་དག་དེའི་ཕྱོགས་
ཆོས་ཇི་ལྟར་བསྒྲུབ་ཅེ་ན། དེ་གྱུར་གྱི་སྒྲུབ་རྟགས་ཡང་དག་མེད་ཀྱང་། དེ་
བསྒྲུབ་ཀྱི་དགག་རྟགས་ཡང་དག་ཡོད་པའི་རྟགས་ཆོས་དོན་གསུམ་
མེད་དགག་ཁོ་ནའོ། །སྤྱིར་དགག་རྟགས་ལ་ནི་དགག་སྒྲུབ་གཉིས་ཀ་ཡོད་
དོ༑ ༑གཞན་ཡང་དེ་བསྒྲུབ་ཀྱི་རྟགས་ཆོས་དོན་གསུམ་ཡིན་ན་དེ་སྒྲུབ་ཀྱི་
རྟགས་ཆོས་དོན་གསུམ་ཡིན་པས་མ་ཁྱབ་སྟེ། བཀོད་ཚོད་དེ་ཡིན་ན་སོང་
ཚོད་དེ་མ་ཡིན་ཕྱིར་རོ། །སྨྲས་པ། ལེགས་བཤད་ཟླ་བ་གཞོན་ནུའི་ལང་ཚོ་
239

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
།བས་
ལ༑ ༑བརྟེན་པའི་སྐལ་བཟང་རིགས་སྨྲའི་སྐྱེས་བུ་དེ། །ཀུན་མཁྱེན་ཉི་མའི་
སྣང་བ་མི་ལྡན་ཡང་། །ལྐོག་གྱུར་གནས་ལ་སྣང་བ་གསལ་བར་གྱུར། །
དཔྱོད་པ་ཀུན་ཀྱང་ལུང་ལ་རེ་བ་དང་། །ལྟར་སྣང་རིགས་པའི་རང་མགོ་
འཁོར་བ་རྣམས། །རྒྱ་ཆེན་གཞུང་ལུགས་འཛིན་པ་ཁུར་བོར་ནས།
མཐའ་དབེན་པའི་གནས་ན་ཁེ་ཉེན་ཆུང་། །ཡང་དག་ལྟར་སྣང་འབྱེད་པའི་བློ་
གྲོས་མིག །ཚད་མའི་གཞུང་གི་སྣང་བ་དང་འགྲོགས་ན། །མ་མཐོང་གནས་ན་
མཐོང་བ་མཆོག་གསལ་འགྱུར། །གང་དྲན་གང་དགར་སྨྲས་ལ་ཡིད་རྟོན་
དཀའ། །དེ་སླད་རྒྱལ་བ་མཆོག་དེའི་བསྟན་པ་ལ། །ཚུལ་བཞིན་སྨྲ་བའི་
སྤོབས་པ་མ་ཐོབ་པར། །རྟོག་གེའི་གནས་ལ་གོམས་པར་མཛད་པ་ལས། །
གྲུབ་མཐའི་ཕོ་ཚུགས་མཐོ་རྣམས་འཁྲུལ་ལོ་སྙམ། །བས་མཐར་རང་གར་
།དཔལ་
སྡོད་པའི་མི་ཏོ་བ། །རྒྱ་ཆེན་གཞུང་ལུགས་སྨྲ་བའི་ཁུར་མེད་མོད།
ལྡན་བླ་མའི་བཀའ་དྲིན་གསོ་བའི་ཕྱིར། །རང་གི་ནུས་བཞིན་བརྗོད་ལ་ཉེས་
མེད་སྙམ། །མ་རྟོགས་པ་དང་ལོག་པར་རྟོག་པ་ཡི། །འདི་ལ་ཉེས་པར་བཤད་
པ་ཅི་མཆིས་ཀྱང་། །ཤེས་ལྡན་གཞན་གྱིས་རྒོལ་བ་ང་ཡིན་ཕྱིར། །སེམས་
དགེའི་ཕྱིར་ན་ཉེས་པའང་མེད་དམ་སྙམ། །འདི་ལ་ལེགས་པར་བཤད་པའི་
ཆ་མཆིས་ན། །དུས་གསུམ་རྣམ་དཀར་ཕུང་པོ་དང་བསྡོམས་ནས། །བཀའ་
དྲིན་མཚུངས་མེད་མཆོག་གི་མཆོད་སྤྲིན་དུ། །འབུལ་བའི་ཐུགས་དགོངས་
ཡོངས་སུ་རྫོགས་གྱུར་ཅིག །བློ་རྟགས་ཀྱི་ཟིན་རིས་བསྡུས་པ་བཀོད་པ་འདི་
ནི་ཉེར་མཁོའི་ཆེད་དུ་ཆོས་སྨྲ་བ་ཚུལ་ཁྲིམས་རྒྱ་མཚོས་སྤེལ་བའོ།། །།